C 167 A/4
DA
Den Europæiske Unions Tidende
21.4.2022
4.
HVORDAN TILRETTELÆGGES UDVÆLGELSESPRØVEN?
4.1.
Oversigt over procedurerne i forbindelse med udvælgelsesprøven Denne udvælgelsesprøve vil blive afholdt i følgende faser: — Ansøgning (se afsnit 4.3.1 nedenfor). — Prøver på grundlag af multiple choice-spørgsmål: prøver i verbalt, numerisk og abstrakt ræsonnement og prøver i sproglig forståelse (se afsnit 4.3.2 nedenfor). — Kontrol af adgangsbetingelser (se afsnit 4.3.3 nedenfor). — Assessmentcenter: Prøver til vurdering af generelle kompetencer (et casestudie og et kompetencebaseret interview) og en områderelateret prøve (se afsnit 4.3.4 nedenfor). — Kontrol af bilag og opstilling af reservelister (se afsnit 4.3.5 nedenfor).
Prøvernes format (fjerntestning/fysisk tilstedeværelse) samt andre nødvendige detaljer og instrukser vil blive specificeret i den skriftlige indkaldelse til prøverne.
Til prøverne på grundlag af multiple choice-spørgsmål og casestudiet skal ansøgerne reservere en tid i overensstemmelse med EPSO's instrukser.
EPSO vil typisk tilbyde flere datoer for prøverne på grundlag af multiple choice-spørgsmål og en dato for casestudiet, hvor ansøgerne kan aflægge disse prøver.
Det tidsrum, hvor der kan reserveres tid, og hvor prøverne kan aflægges, er begrænset.
Hvis prøverne afholdes ved personligt fremmøde, sikrer EPSO, at disse prøver afvikles under forhold, der er i overensstemmelse med anbefalingerne fra de relevante sundhedsmyndigheder (Det Europæiske Center for Forebyggelse af og Kontrol med Sygdomme/andre internationale/europæiske og nationale myndigheder). 4.2.
Sprog, der anvendes i forbindelse med denne udvælgelsesprøve 4.2.1.
Sprogkrav En ansøger til denne udvælgelsesprøve skal have både: a) indgående kendskab (C2-niveau) til et af de følgende sprog: Estisk, kroatisk, italiensk, nederlandsk, polsk eller portugisisk.
Dette sprog omtales efterfølgende som »sprog 1«; b) tilfredsstillende kendskab (mindst B2-niveau) til engelsk eller fransk.
Dette sprog omtales efterfølgende som »sprog 2«.
De krævede minimumsniveauer ovenfor gælder for alle sprogfærdigheder (tale, skrive, læse og lytte), som skal angives i ansøgningen.
Disse færdigheder svarer til færdighederne i den fælles europæiske referenceramme for sprog.
Sprogkravene i denne udvælgelsesprøve tager hensyn til de særlige opgaver, der gælder for sprogassistenter i Europa-Parlamentet, Rådet for Den Europæiske Union, Europa-Kommissionen, EU-Domstolen, Det Europæiske Økonomiske og Sociale Udvalg og Regionsudvalget.
Sprogvalgmulighederne for sprog 1 svarer til målsproget for oversættelses- eller lovgivningsafdelingerne i de institutioner, hvis tekster skal behandles.
En indgående beherskelse (C2-niveau) af sprog 1 er derfor nødvendig for sprogassistenter, hvis de skal kunne behandle vanskelige tekster (hvoraf nogle er af juridisk karakter), som er udarbejdet på eller oversat til det pågældende sprog.
De originale udgaver af de dokumenter, der behandles af de berørte tjenestegrene, er for det meste affattet enten på engelsk (f.eks. i Europa-Parlamentet, i Rådet for Den Europæiske Union eller i Europa-Kommissionen) eller på fransk (ved EU-Domstolen).
Afhængigt af den ansættende institution skal de udvalgte ansøgere, der ansættes efter denne udvælgelsesprøve, henholde sig til sådanne dokumenter, når de behandler dokumenter på sprog 1.